## RCO19 – Δημόσια κτίρια με βελτιωμένη ενεργειακή απόδοση

|  | **Πεδίο** | **Μεταδεδομένα Δείκτη** |
| --- | --- | --- |
| **0** | Συνάφεια ταμείου | ΕΤΠΑ, ΤΣ, ΤΔΜ |
| **1** | **Κωδικός δείκτη** | **RCO19** |
| **2** | **Ονομασία δείκτη** | **Δημόσια κτίρια με βελτιωμένη ενεργειακή απόδοση** |
| **2b** | **Κωδικός δείκτη και σύντομο όνομα (όνομα ανοιχτών δεδομένων)** | RCO19 Energy: Public buildings with improved energy performance |
| **3** | Μονάδα μέτρησης | Τετραγωνικά μέτρα |
| **4** | Τύπος δείκτη | Εκροών |
| **5** | Τιμή Βάσης | 0 |
| **6** | Ορόσημο 2024 | >=0 |
| **7** | Τιμή Στόχος 2029 | >0 |
| **8** | Στόχος πολιτικής | Σ.Π. 2 Πιο Πράσινη Ευρώπη και στο πλαίσιο του ΤΔΜ |
| **9** | Ειδικός στόχος | RSO2.1 Ενεργειακή αποδοτικότητα και στο πλαίσιο του ΤΔΜ |
| **10** | Βασικές έννοιες και ορισμοί | Ωφέλιμη επιφάνεια δημόσιων κτιρίων που επιτυγχάνουν καλύτερη ενεργειακή απόδοση λόγω της στήριξης που λαμβάνουν. Ως βελτίωση της ενεργειακής απόδοσης νοείται η βελτίωση της ενεργειακής κατάταξης του δημόσιου κτιρίου κατά τουλάχιστον μία ενεργειακή κατηγορία, η οποία τεκμηριώνεται είτε με βάση τα πιστοποιητικά ενεργειακής απόδοσης (ΠΕΑ) είτε με τη διενέργεια ενεργειακού ελέγχου, σε περιπτώσεις παρεμβάσεων ή/και κτιρίων που εξαιρούνται από την υποχρέωση έκδοσης ΠΕΑ βάσει νόμου, καθώς και σε περιπτώσεις που γίνεται χρήση δεδομένων πραγματικής κατανάλωσης. Η ενεργειακή κατάταξη ακολουθεί τον ορισμό του εθνικού Πιστοποιητικού Ενεργειακής Απόδοσης, σύμφωνα με την Οδηγία 2010/31/ΕΕ.  Ως δημόσια κτίρια ορίζονται τα κτίρια που ανήκουν σε δημόσιες υπηρεσίες και τα κτίρια που ανήκουν σε οντότητες μη κερδοσκοπικού χαρακτήρα. Μία τέτοια οντότητα οργανώνεται και λειτουργεί προς ένα συλλογικό, δημόσιο ή κοινωνικό όφελος, σε αντίθεση με μια οντότητα που λειτουργεί ως επιχείρηση και στοχεύει στη δημιουργία κέρδους για τους ιδιοκτήτες της. Παραδείγματα αποτελούν τα κτίρια της δημόσια διοίκησης, τα σχολεία, τα νοσοκομεία, κτλ.  Ο δείκτης δεν καλύπτει  -την κοινωνική στέγαση (η οποία περιλαμβάνεται στον RCO18)  - Ιδιωτικά σχολεία ή ιδιωτικά νοσοκομεία που ανήκουν σε ιδιώτες επενδυτές.  Η ενίσχυση προς ιδιωτικές οντότητες, που συνδέεται με άσκηση επιχειρηματικής δραστηριότητας, αποτελεί ενίσχυση σε επιχειρήσεις και θα πρέπει να χρησιμοποιείται ο δείκτης RCO01 ή/και οι λοιποί δείκτες του ΕΣ 1i κατά περίπτωση. |
| **11** | Πηγή δεδομένων | Ενισχυόμενα έργα  Πληροφοριακό Σύστημα Buildingcert |
| **12** | Χρόνος μέτρησης | Με την ολοκλήρωση της ενεργειακής αναβάθμισης και την έκδοση του πιστοποιητικού ενεργειακής απόδοσης. |
| **13** | Άθροιση |  |
| **14** | Αναφορές | *Κανόνας 1: Αναφορές ανά ειδικό στόχο*  Πρόβλεψη για σωρευτικές τιμές στόχου και επίτευξης από ενταγμένα έργα, έως το έτος αναφοράς (παράρτημα VII του ΚΚΔ, πίνακας 5). |
| **15** | Παραπομπές | Οδηγία 2010/31/ΕΕ του Ευρωπαϊκού Κοινοβουλίου και του Συμβουλίου για την ενεργειακή απόδοση των κτιρίων.  Οδηγία (ΕΕ) 2018/844 του Ευρωπαϊκού Κοινοβουλίου και του Συμβουλίου της 30ής Μαΐου 2018, για την τροποποίηση της Οδηγίας 2010/31/ΕΕ για την ενεργειακή απόδοση των κτιρίων και της Οδηγίας 2012/27/ΕΕ για την ενεργειακή απόδοση (OJ L 156/75, 19.6.2018) |
| **16** | Συσχετιζόμενος δείκτης προς χρήση από την Επιτροπή με βάση το Παράρτημα ΙΙ του Καν. ΕΤΠΑ και ΤΣ |  |
| **17** | Σημειώσεις |  |

###### **Μεθοδολογία Υπολογισμού**

Υπολογίζεται ο συνολικός αριθμός των τ.μ. δημοσίων κτιρίων που θα αναβαθμιστούν ενεργειακά. Η εκτίμηση των τ.μ. που αναβαθμίζονται ενεργειακά γίνεται λαμβάνοντας υπόψη το ποσό δημόσιας δαπάνης που διατίθεται από το κάθε Πρόγραμμα για την ενίσχυση σχετικών έργων και το μέσο κόστος ανά τ.μ. (380 €/τ.μ.) που απαιτείται για την ενεργειακή αναβάθμιση δημοσίων κτιρίων, με βάση αντίστοιχες δράσεις που έχουν υλοποιηθεί τα προηγούμενα χρόνια και στοιχεία από κόστη παρεμβάσεων, λαμβάνοντας υπόψη και το στόχο βελτίωσης της ενεργειακής αποδοτικότητας των δημοσίων κτιρίων που θα τεθεί κατά την υλοποίηση των σχετικών έργων. Τόσο η τιμή στοχοθεσίας του 2029, όσο και η τιμή οροσήμου για το 2024 αφορούν στο σύνολο των ολοκληρωμένων έργων κατά το τέλος του έτους αναφοράς.